NORAKSTS

|  |  |
| --- | --- |
| 30.04.2020. | Nr.7/26 |

**DIVIDENDĒS IZMAKSĀJAMĀS 2019.GADA PEĻŅAS DAĻAS NOTEIKŠANA  
 PAŠVALDĪBAS KAPITĀLSABIEDRĪBĀM**

(ziņo: I.Škutāne)

**Atklāti balsojot: PAR – 11** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, R.Šlegelmilhs, J.Strods, I.Jakovels, S.Stoļarovs, A.Eihvalds), **PRET – 2** (G.Kurlovičs, L.Zīverts), **ATTURAS – 1** (A.Rublis),

Pamatojoties uz Publiskas personas kapitāla daļu un kapitālsabiedrību pārvaldības likuma 35.pantu, Jelgavas pilsētas domes 2014.gada 27.februāra lēmuma Nr.2/4 ”Jelgavas pilsētas pašvaldības kapitālsabiedrību un pašvaldības izšķirošajā ietekmē esošo kapitālsabiedrību minimālā dividendēs izmaksājamā peļņas daļa” 3.punktu un Jelgavas pilsētas pašvaldības Kapitālsabiedrību ekonomiskās darbības izvērtēšanas komisijas ieteikumiem (2020.gada 20.aprīļa protokols Nr.1/2020, 2020.gada 21.aprīļa protokols Nr.2/2020 un 2020.gada 23.aprīļa protokols Nr.3/2020), lai nodrošinātu Jelgavas pilsētas pašvaldības iedzīvotāju vajadzībām atbilstošu pakalpojumu sniegšanu,

**JELGAVAS PILSĒTAS DOME NOLEMJ:**

1. Noteikt dividendēs izmaksājamo peļņas daļu 0% apmērā no 2019.gada peļņas šādām Jelgavas pilsētas pašvaldības kapitālsabiedrībām:
   1. SIA ”Jelgavas nekustamā īpašuma pārvalde” (reģ Nr. 43603011548);
   2. SIA “Jelgavas autobusu parks”, (reģ Nr.40003152664);
   3. SIA ”Jelgavas pilsētas slimnīca” (reģ. Nr. 41703007038);
   4. SIA ”Jelgavas poliklīnika” (reģ Nr.41703007095);
   5. SIA “Medicīnas sabiedrība “Optima 1”” (reģ Nr.41703007451)
   6. SIA “Zemgales EKO” (reģ. Nr. 43603040477).
2. Noteikt, ka 2019.gada peļņa tiek novirzīta attiecīgās kapitālsabiedrības ilgtspējīgai attīstībai un konkurētspējas saglabāšanai (ekonomiskais pamatojums pielikumā).

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 30.aprīlī